Radiolytningen stiger igen

2015 blev også et vendepunkt for radio. Mens radiolytningen er faldet kontinuerligt siden 1990’erne, øgede de danske radiolyttere deres lyttetid sidste år. DRs radiokanaler blev hørt fire minutter mere om dagen end året før, og – med undtagelse af P2, der oplever fremgang på FM – er det især de digitale kanaler, som flere nu stiller ind på. Lytterne har således taget rigtig godt imod programændringerne på blandt andet P4 og P5, der blev gennemført i slutningen af 2014.

DR sendte i 2015 sammenlagt 104.874 timers radio, og DRs radiotilbud står stadig på tre ben. Der er store brede fællesskaber på P1, P3 og P4, musikfællesskaber på P2, P5, P6 Beat, P7 Mix og P8 Jazz samt et on demand-univers.

Med 19.485 timers dansk indhold – eller i gennemsnit godt 53 timers danskproduceret fjernsyn dagligt på tværs af DRs seks TV-kanaler – har DR aldrig tidligere kunnet byde på så mange dansksprogede TV-timer fra teksten

Mere debatskabende public service

DR har et vigtigt ansvar i forhold til at sætte relevante emner og værdier til debat – både det, der er store samfundsspørgsmål og ting, der mere vedrører den enkelte i det daglige. Mange emner er blevet diskuteret og debatteret på DRs forskellige flader i løbet af 2015, og i ligesom det er sket i de seneste år, er DR i stigende grad gået tematisk til bestemte emner. De er så er blevet foldet ud på net, radio, TV og sociale medier på forskellige måder, for at flest mulige fanger interesse for dem og tager del i debatten. Nogle af de centrale emner i 2015 var for eksempel ensomhed, børn med alkoholiserede forældre og behandling af den ekstraordinære flygtningesituation.

Velfærdsredaktion i Aarhus

DR har i 2015 haft særligt fokus på at styrke den regionale dækning og på at få regionale historier bredt ud til hele landet på DRs landsdækkende medier.

DR oprettede i årets løb en velfærdsredaktion, der har base i Aarhus. Redaktionen skal være med til at sikre flere dagsordensættende nyhedshistorier fra hele Danmark, og redaktionen har – med et regionalt udgangspunkt - særligt sat spotlys på de nationale velfærdsområder som folkeskole, sundhed, integration, ældrepleje og arbejdsmarked.

Et eksempel på en regional nyhedshistorie fra velfærdsredaktionen i årets løb, som fik stor landsdækkende opmærksomhed, var historien om systematiske fejl begået af en læge ansat på Sygehus Thy-Mors.

2015 har været præget af en række store begivenheder som terrorangrebene i København og Paris, flygtninge- og migrantstrømme til Europa, folketingsvalget og EU-afstemningen om retsforbeholdet. DR har dækket dem – og mange andre nyhedshistorier fra den internationale, europæiske og nationale scene - intenst.

Begivenhedsrigt nyhedsår

DR Nyheder har i 2015 fokuseret på at sætte dagsordenen med relevant, kritisk, konstruktiv og uafhængig egenjournalistik og på at levere et nuanceret og troværdigt nyhedsbillede, der var relevant både for den enkelte og for samfundet.

Valg og folkeafstemninger har meget høj prioritet i DR-regi, og både i forbindelse med folketingsvalget den 18. juni 2015 og afstemningen om retsforbeholdet den 3. december 2015 satte DR alle sejl til.